ປະຊາຊົນ 100 ຄົນເສຍຊີວິດ ຈາກໄພນໍ້າຖ້ວມ ແລະ ດິນເຈື່ອນໃນປະເທດ ສີລັງກາ
ບັນດາເຈົ້າໜ້າທີ່ກ່າວວ່າ ປະຊາຊົນ 60,000 ຄົນ ໃນ 14 ເມືອງ ຈາກທັງໝົດ 25 ເມືອງຂອງປະເທດ ແມ່ນໄດ້ຮັບຜົນກະທົບຈາກໄພນໍ້າຖ້ວມ ແລະ ດິນເຈື່ອນ.
ປະເທດ ສີລັງກາ ໄດ້ຂໍຮ້ອງອົງການສະຫະປະຊາຊາດ ແລະ ປະຊາຄົມນານາຊາດ ສຳ ລັບ ການຊ່ວຍເຫຼືອ ໃນຂະນະທີ່ພວກເຂົາເຈົ້າໄດ້ພະຍາຍາມຕໍ່ສູ້ກັບໄພນໍ້າຖ້ວມ ແລະ ດິນເຈື່ອນ ທີ່ໄດ້ເຮັດໃຫ້ປະຊາຊົນເສຍຊີວິດ 100 ຄົນ ບັນດາເຈົ້າໜ້າທີ່ກ່າວວ່າ ປະຊາ ຊົນອີກ 100 ຄົນກໍໄດ້ຫາຍສາບສູນໄປເຊັ່ນກັນ ບັນດາເຈົ້າໜ້າທີ່ກ່າວວ່າ ປະຊາຊົນ 60,000 ຄົນ ໃນ 14 ເມືອງ ຈາກທັງໝົດ 25 ເມືອງ ຂອງປະເທດ ແມ່ນໄດ້ຮັບຜົນກະທົບໂດຍໄພນໍ້າຖ້ວມ ແລະ ດິນເຈື່ອນ ສູນອົບພະຍົບໄດ້ຖືກຕັ້ງຂຶ້ນມາ ສຳລັບປະຊາຊົນຜູ່ທີ່ບໍ່ມີທີ່ຢູ່ອາໄສ ໄພນໍ້າຖ້ວມ ແລະ ດິນເຈື່ອນ ໄດ້ກາຍເປັນບັນຫາທົ່ວໄປ ໃນລະຫວ່າງລະດູມໍລະສຸມ ໃນ ເກາະເຂດຮ້ອນທີ່ຕັ້ງຢູ່ມະຫາສະໝຸດ ອິນເດຍ ນັ້ນ